**Informatīvs materiāls supervīzijas pakalpojuma sniedzējiem**

**Materiāla mērķis** ir uzsvērt pakalpojumu sniedzēju atbildību visā iepirkuma īstenošanas periodā attiecībā uz (1) pakalpojuma saņēmējiem – pašvaldību sociālo dienestu un pašvaldību izveidoto citu sociālo pakalpojumu sniedzēju sociālā darba speciālistiem un (2) Labklājības ministriju (turpmāk – Ministrija).

Visi ar supervīzijas nodrošināšanu saistītie dokumenti, ESF projekta „Profesionāla sociālā darba attīstība pašvaldībās” (**Nr. 9.2.1.1/15/I/001)** (turpmāk – Projekts) ietvaros, pieejami Ministrijas interneta vietnē – <http://www.lm.gov.lv/text/3137> sadaļā “Supervīzija un apmācības”. Nepieciešamības gadījumā Projekta īstenošanas laikā tie var tikt precizēti. Dokumenti tiek identificēti pēc versijas un datuma, kas norādīts gan datnes nosaukumā, gan pašā dokumentā (*galvene*/*header*).

Projekta darbību nosaka Ministru kabineta 2015. gada 14. aprīļa noteikumi Nr. 193 “Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi” (turpmāk – MK noteikumi).

Supervīzijas pakalpojuma sniedzējam saistoši ir šādi dokumenti:

* šis dokuments – Informatīvs materiāls supervīzijas pakalpojuma sniedzējiem (datne: *Info\_PakSniedzejiem\_SV\_20170331.docx*);
* Tipveida līguma forma supervīzijas pakalpojuma nodrošināšanai (datne: *Ligums\_SV\_20180131.docx*);
* Vietne “Supervīzijas pakalpojuma sniedzēju kalendārs” par plānoto supervīzijas pakalpojuma sniegšanu (<https://docs.google.com/spreadsheets/d/1s9qgHoOdUxBCNN7tgPF_jfVP2ooJDmzuM5Dt1zYOsAc/edit?usp=sharing>);
* Informatīvs materiāls par supervīzijas pakalpojuma sniedzēju kalendāra lietošanu (datne: *Info\_kalnedara\_lietosana\_SV\_20170425.docx);*
* Parakstu lapa (datne: *Parakstu\_lapa\_20170331.xlsx*).
1. **Kā pašvaldība izvēlas supervīzijas pakalpojuma sniedzēju**

Ministrija turpmāk neveiks publisku iepirkumu. Pašvaldība[[1]](#footnote-1) patstāvīgi nodrošina supervizora izvēli. Ja sociālā darba speciālistiem plānotais finansējums gadā supervīziju nodrošināšanai ir līdz 750 000 euro, tad pašvaldība var izvēlēties jebkuru supervizoru no Latvijas supervizoru apvienības tīmekļa vietnē publicētā reģistra <http://www.supervizija.lv/lv/sertificeti-supervizori/>, ievērojot informatīvajā materiālā norādītos izvēles kritērijus un supervīzijas pakalpojuma saņemšanas nosacījumus.

Projekta ietvaros ir atbalstāma grupas, komandas vai organizācijas supervīzijas klātienē, kā arī individuālās supervīzijas klātienē vai attālināti, izmantojot tiešsaistes video saziņas servisu.

Grupas, komandas un organizācijas supervīzijas, lielums netiek ierobežots. Grupas lielumu ietekmē supervīzijas nodrošināšanas pamatprincipi un risināmās problēmas specifika. Grupas, pēc sava sastāva, var būt dažādas un ietvert vienas vai vairāku iestāžu darbiniekus.

Supervīzijas grupu no vairāku iestāžu darbiniekiem ir pieļaujams veidot ne tikai pašvaldībām ar nelielu sociālā darba speciālistu skaitu, bet arī pašvaldībām un iestādēm, kurām ir pietiekams sociālā darba speciālistu skaits grupas nokomplektēšanai, tomēr grupas veidošanai nepieciešams vienojošs “elements” (piemēram, grupas supervīzija sociālo dienestu vadītājiem, komandas supervīzija vienas vai vairāku iestāžu darbiniekiem sadarbības uzlabošanai, organizācijas supervīzija vienas iestādes darbiniekiem darba uzdevumu efektīvākai veikšanai, u.c.).

Pašvaldība apzina sociālā darba speciālistu profesionālās kompetences pilnveides vajadzības un izvēlas supervīzijas veidu. Sociālo pakalpojumu sniedzējam jānodrošina darbiniekiem regulāru profesionālās kompetences pilnveidi – ne mazāk par 21 stundu gadā[[2]](#footnote-2). Identificētās “vajadzības” – supervīzijas veidu un *uzdevumu*, personu un supervīziju skaitu, vēlamo norises laiku supervīzijas pakalpojuma “saņemšanai” apkopo aicinājumā.

Izvēloties supervīzijas pakalpojuma sniedzēju, pašvaldībai ir jāņem vērā sekojoši nosacījumi:

* pakalpojuma sniedzējs var nodrošināt supervīziju administratīvajā teritorijā, kurā pašvaldība ir izteikusi vēlmi saņemt supervīziju,
* pakalpojuma sniedzējam nav nodokļu parādi, kas kopsummā pārsniedz 150 *euro*. Pašvaldība pirms līguma slēgšanas tiesību piešķiršanas pārliecinās, ka Latvijā reģistrētam vai pastāvīgi dzīvojošam pretendentam Ministru kabineta noteiktajā informācijas sistēmā Valsts ieņēmumu dienesta tīmekļvietnē publicētajā nodokļu parādnieku datubāzē nav nodokļu parādi. Pretendents ir tiesīgs apliecināt, ka pirms iepirkuma līguma noslēgšanas tam nav nodokļu parādu, iesniedzot izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu,
* pakalpojuma sniedzējam nav interešu konflikta attiecībā pret pašvaldības darbinieku (saskaņā ar likumu “Par interešu konflikta novēršanu valsts amatpersonu darbībā”).
1. **Pašvaldības aicinājums sniegt supervīzijas pakalpojumu un pakalpojuma cena**

Saņemot pašvaldības aicinājumu, supervīzijas pakalpojuma sniedzējam jāizvērtē un jāpieņem vai jānoraida piedāvājums.

Puses var vienoties par supervīzijas pakalpojumu sniegšanu, atbilstoši MK noteikumu 18.16. punktā noteiktajām vienas personas izmaksu likmēm:

* grupas, komandas vai organizācijas supervīzijas sesijā – **22 *euro*;**
* klātienes individuālajā supervīzijas sesijā – **30 *euro***;
* attālinātā individuālajā supervīzijas sesijā – **25 *euro*.**

Norādītajā cenā ir ietvertas visas ar piedāvātā pakalpojuma sniegšanu pilnā apjomā saistītās izmaksas (telpu noma (ja attiecināms), pakalpojuma organizācijas (sagatavošanās apmācībām, darba analīze pēc notikušas apmācības) izmaksas, personāla un materiālu izmaksas), visi nodokļi (bez pievienotās vērtības nodokļa) un nodevas, kā arī visas ar to netieši saistītās izmaksas (dokumentācijas drukāšana un transporta pakalpojumi).

1. **Līguma slēgšana ar pašvaldību un supervīzijas pakalpojuma sniedzēju**

Pašvaldībai pēc supervīzijas pakalpojuma sniedzēja izvēles par protokolā norādīto pakalpojuma apjomu jāslēdz Līgums, izmantojot Ministrijas tīmekļa vietnē <http://www.lm.gov.lv/text/3658> publicēto tipveida Līguma veidlapu.

Tipveida Līguma veidlapas nav maināmas izņemot, ja kāds Līguma punkts vai apakšpunkts nav attiecināms uz konkrētās pašvaldības un supervīzijas vai apmācību pakalpojumu sniedzēja saistībām, piemēram, Līguma veidlapā dota iespēja izvēlēties norēķinu kārtību, attiecīgi Līgumā norādot tikai vienu no izvēlēm, par ko panākta vienošanās, t.i., a) avansa maksājums un galīgais norēķins (4.1.1. un 4.1.2. apakšpunkts) VAI b) norēķini pēc faktiski sniegtā/saņemtā pakalpojuma (4.2. punkts), atkarībā no izvēles attiecīgais apakšpunkts/ punkts netiek veidots. Ja pakalpojuma sniedzējs nav PVN maksātājs, tad Līguma 1.2. un 1.3 punkts var tikt izteikts šādā redakcijā:

 “1.2. Supervīzija tiek nodrošināta, īstenojot supervīzijas sesijas (turpmāk – Pakalpojuma daļa). Supervīzijas cena vienam sociālā darba speciālistam ir EUR summa (summa vārdiem). Pakalpojuma sniedzējs nav pievienotās vērtības nodokļa maksātājs. Cena ir nemainīga visā Līguma darbības laikā.

1.3. Līguma kopējā summa saskaņā ar Līguma 2. pielikumā “Pašvaldību sociālo dienestu un citu pašvaldību izveidoto sociālo pakalpojumu sniedzēju sociālā darba speciālistu profesionālās kompetences pilnveides – supervīzija apraksts” noteikto cenu par Līguma un Līguma pielikumu noteikumiem atbilstošu Pakalpojumu sniegšanu ir EUR summa (summa vārdiem) turpmāk – Līguma summa. Pakalpojuma sniedzējs nav pievienotās vērtības nodokļa maksātājs.”

1. **Supervīzijas nodrošināšana**

Noslēgtā Līguma ietvaros supervīzijas pakalpojuma sniedzējs:

* veic izbraukumus supervīzijas nodrošināšanai uz Latvijas Republikas pilsētām un novadiem atbilstoši pakalpojumu sniedzēja piedāvājumā norādītajām;
* nodrošina, ka vienas grupas supervīzijas ietvaros pakalpojums vienlaikus var tikt sniegts vienas vai vairāku pašvaldību sociālā darba speciālistiem. Ja supervīzijā piedalās vairāku pašvaldību darbinieki, ar katru no pašvaldībām tiek slēgts atsevišķs Līgums;
* ne vēlāk kā trīs darba dienas pirms norises laika, savukārt par izmaiņām – ne vēlāk kā 24 stundas pirms sākotnēji plānotās sesijas norises laika, vietnē “Supervīzijas pakalpojuma sniedzēju kalendārs” (<https://docs.google.com/spreadsheets/d/1s9qgHoOdUxBCNN7tgPF_jfVP2ooJDmzuM5Dt1zYOsAc/edit?usp=sharing>) sniedz informāciju par plānoto pakalpojumu, norādot šādu informāciju:
* supervizora vārds un uzvārds;
* supervīzijas īstenošanas vieta (pašvaldība un konkrētā adrese);
* supervīzijas norises laiks (sesijas sākuma un beigu laiks);
* supervīzijas veids (grupas supervīzija vai individuālā supervīzija).

Gadījumā, ja tiek ievadīta kļūdaina informācija, vai informācija tiek nejauši izdzēsta, aicinām lietot atsaukšanas (ctrl+z) metodi.

Ja laikā no informācijas sniegšanas līdz faktiskai supervīzijas norisei ir notikušas izmaiņas, tās tiek veiktas attiecīgajā šūnā vai tiek izdzēstas no šūnas. Proti, kalendārā tiek norādīta un uzkrāta aktuālākā informācija.

* īsteno supervīzijas sesiju klātienē (izņemot individuālo attālināto supervīziju, kas tiek īstenota izmantojot kādu no tiešsaistes video saziņas servisiem);
* supervīziju īsteno ievērojot starp pašvaldību un Pakalpojuma sniedzēju noslēgto Līgumu, t.sk., nepārsniedzot supervīzijas sesiju apjomu vienam sociālā darba speciālistam kalendārā gada laikā - 21 stundu, un ir pieļaujama supervīzijas veida maiņa sociālā darba speciālistam kalendārā gada laikā;
* īsteno supervīziju valsts valodā;
* Pašvaldības darbiniekiem, sava dalība supervīzijas sesijā ir jāapliecina ar parakstu “Dalībnieku sarakstā”. Vienā “Dalībnieku sarakstā” var tikt reģistrēts viena vai vairākas sesijas (supervīzijas sesija grupā, individuālā supervīzijas sesija (klātienē vai attālināti)). Ja “Dalībnieku sarakstā” tiek reģistrētas vairākas sesijas vienā datumā, ir jānorāda katra notikuma sākuma laiks. Individuālās attālinātās supervīzijas sesijas “Dalībnieku sarakstu” sākotnēji aizpilda supervizors, un pēc tā parakstīšanas nodod sociālā darba speciālistam parakstīšanai. Pēc “Dalībnieku saraksta” parakstīšanas, supervizoram jānodrošina, ka nav iespējams to papildināt. Supervizors ir arī atbildīgs par to, lai sesijas laikā telpā, kurā notiek supervīzijas sesija, atrastos “Dalībnieku saraksta” lapa. “Dalībnieku saraksta” iesniegšanu Labklājības ministrijā nodrošina pašvaldība, kopā ar pārskatu un citiem izdevumu pamatojošajiem dokumentiem. Attālinātas individuālās supervīzijas gadījumā – “Dalībnieku saraksta” ailē – “Apmācības/supervīzijas sesijas norises vietas adrese” jānorāda abas notikuma adreses.
* neatkarīgi no pakalpojuma sniedzēja piedāvātā supervizora, supervīziju nodrošina pēc vienotas pakalpojuma sniedzēja piedāvātās cenas konkrētam supervīzijas veidam;
* uzsākot supervīziju, supervizors un supervizējamais vienojas par supervīzijas sesiju laika plānojumu (aktualizējot to pēc nepieciešamības);
* nodrošina supervīzijas sesijas īstenošanas vietā supervīzijas procesa apliecinošu dokumentu vai to kopiju esamību – noslēgtais līgums par supervīzijas īstenošanu,
* pēc pakalpojuma sniegšanas atbilstoši Līgumam sagatavo, paraksta un iesniedz pašvaldībai pieņemšanas-nodošanas aktu par izpildīto pakalpojuma apjomu. Saņemot no pašvaldības tās parakstītu pieņemšanas–nodošanas aktu, izraksta un iesniedz pašvaldībai adresētu rēķinu maksājuma veikšanai par nodrošināto supervīziju. Ar konkrētā pakalpojuma sniegšanu saistītajiem dokumentiem – Līgumam, pieņemšanas-nodošanas aktam/-iem, rēķinam/-iem, ir jābūt savstarpēji izsekojamiem un tajos jābūt atsaucei uz Projektu (norādīts Projekta nosaukums un numurs) un Līgumu (norādīts Līguma numurs un noslēgšanas datums), kā arī jāatbilst Parakstu lapās norādītajai informācijai. Pieņemšanas-nodošanas aktā norādītajai informācijai pilnībā jāraksturo pakalpojums, ietverot tajā vismaz šādu informāciju – supervīzijas sesijas veids un apjoms; supervīzijas sesijas īstenošanas vieta un laiks (datums); supervīzijas sesijas faktiskais dalībnieku skaits (atbilstoši Parakstu lapām); cena EUR bez PVN par supervīzijas sesiju vienam sociālā darba speciālistam; kopējā summa EUR bez PVN par izpildīto pakalpojumu, un, ja pakalpojuma sniedzējs ir PVN maksātājs, tad norāda arī kopējo summu EUR ar PVN;
* sociālā darba speciālistiem par dalību supervīzijā pakalpojuma sniedzējs izsniedz apliecinošu dokumentu (apliecību vai ekvivalentu). Dokumentā norāda vismaz šādu informāciju - supervīzijas īstenotāju (pakalpojuma sniedzēju), supervīzijas dalībnieku – supervizora un supervizējamā – vārdu un uzvārdu, supervīzijas veidu, apjomu stundās un laika posmu;
* nodrošina pasūtītāja, kā arī citu institūciju pārstāvjiem, iespēju veikt supervīzijas pakalpojuma pārbaudi pakalpojuma īstenošanas vietā, kā arī ar pakalpojuma nodrošināšanu saistītās dokumentācijas pārbaudi. Pārbaude pakalpojuma īstenošanas vietā tiks veikta pirms vai pēc supervīzijas sesijas;
* uz Parakstu lapām, kā arī uz dokumenta, kas apliecina saņemto atbalstu supervīzijas sesijās (apliecība vai ekvivalents), nodrošina šādu noformēšanas prasību ievērošanu:
* marķējumu ar Eiropas Sociālā fonda atpazīstamības zīmēm un norādēm par līdzfinansējumu atbilstoši 2015. gada 17. februāra Ministru kabineta noteikumiem Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana” (LOGO pieejams Ministrijas interneta vietnē);
* marķējumu ar Ministrijas grafisko zīmi (vienkāršotu pilnkrāsu versiju vai vienkāršotu divkrāsu versiju) (LOGO pieejams Ministrijas interneta vietnē)”.
1. Šeit un turpmāk termins “pašvaldība” nozīmē – (1) pašvaldības sociālais dienests; (2) pašvaldības dome vai pašvaldības administrācija; (3) pašvaldības izveidota cita (ne sociālais dienests) institūcija, kas sniedz sociālos pakalpojumus un veic sociālo darbu – atbilstoši katrā pašvaldības domē noteiktajai kārtībai un deleģējumam / pilnvarojumam [↑](#footnote-ref-1)
2. Saskaņā ar 2017. gada 13. jūnija Ministru kabineta noteikumu Nr. 338 Prasības sociālo pakalpojumu sniedzējiem 9.punktu. [↑](#footnote-ref-2)